Góð þátttaka á námskeiði um virðisaukaskatt í ESB 26. maí 2011 Rúmlega 30 fulltrúar fyrirtækja úr ýmsum atvinnugreinum sóttu námskeið Íslandsstofu og Enterprise Europe Network um virðisaukaskatt í Evrópusambandinu . Rúmlega 30 fulltrúar fyrirtækja úr ýmsum atvinnugreinum sóttu námskeið Íslandsstofu og Enterprise Europe Network um virðisaukaskatt í Evrópusambandinu . Á námskeiðinu fór Mette Juul , sérfræðingur frá KPMG í Danmörku , yfir helstu þætti varðandi virðisaukaskatt í viðskiptum íslenskra fyrirtækja við fyrirtæki í ESB , hvort sem um er að ræða vöru - eða þjónustuviðskipti . Markmiðið með námskeiðinu var m.a. að fræða þátttakendur um hvernig fara skuli með vsk. í viðskiptum við fyrirtæki í ESB og í hvaða tilvikum virðisaukaskattsskráning í ESB er nauðsynleg . Þá fór Mette yfir reglur um svokölluð þríhyrningaviðskipti , þar sem varan fer frá framleiðanda til endanlegs kaupanda innan ESB um millilið . Algengt er orðið að íslensk fyrirtæki kaupi og selji vörur sem aldrei koma til Íslands og lendi þá í að seljandinn leggi erlendan vsk. á vöruna vegna þess að milliliðurinn er fyrirtæki utan ESB . Kári Haraldsson , sérfræðingur KPMG á Íslandi , fór síðan yfir virðisaukaskattsreglur á Íslandi og tengingu við reglur Evrópusambandsins . Mikil ánægja var með námskeiðið meðal þátttakenda og fjölmargir nýttu tækifærið til að fá svör sérfræðinganna við spurningum sínum .